**Čipový systém zavedený od 01.09.2019**

V školskom roku 2019/2020 z dôvodu zefektívnenia výdaja stravy a taktiež pre účely evidencie štátnej dotácie v zmysle zákona č. 544/2010 Z.z. o dotáciách v pôsobnosti MPSVR SR sa obedy budú vydávať použítím elektonického čipového systému. Dieťa keď príde ráno do školy sa čipovým kľúčom prihlási na čítačke,ktorá je umiestnená na stene pri vchode do školy. Ten istý čipový kľúč sa použije v jedálni pri odbere obeda.Čipový kľúč sa prikladá k čítačke pri výdajnom okienku len v prítomnosti kuchárky, keď sleduje čítačku.Informácie na čítačke sú viditeľné len krátky čas, ak ich kuchárka nezaregistruje, opätovné priloženie kľúča spustí alarm ako pri pokuse odobrať obed dvakrát, odobrať neuhradený, prípadne odhlásený obed.

Zabudnutie čipu je potrebné oznámiť v kancelárii ŠJ, po kontrole v systéme Vám umožníme odobrať obed bez čipu.Pri strate alebo odcudzení čipu oznámte to čo najskôr  v kancelárii ŠJ, aby sme ho vymazali z databázy a je potrebné si zakúpiť nový čip

Ak Váš čipový kľúč nereaguje na čítačku pri výdaji obeda, riešte to ihneď v kancelárii ŠJ, kde ho skontrolujeme a v prípade chyby *počas zákonnej dvojročnej záruky* aj bezplatne vymeníme. V prípade, že na ňom budú známky mechanického poškodenia, musíte si zakúpiť nový čip. Žiadam rodičov aby každý deň skontrolovali svojim deťom čipové kľúče a poučili ich aby si ich nezabúdali.